Die lofprysing van Efesiërs 1: 6 en 12 omraam weer eens die verlossing. Hierdie struktuur beklemtoon die belangrikheid van die verlossing. Verlossing word verduidelik as God wat hul oortredinge vergewe deur die bloed van sy Seun. Hierdie metafoor uit die offerdiens dui aan dat die Seun in die plek van sondaars gesterf het soos offerdiere namens sondaars sterf en hul sonde dan vergewe word. God vergewe nie sonde deur dit oor te sien nie. Aan God se geregtigheid moet voldoen word. Alleen só word die gebroke verhouding tussen sondaars en God herstel.